Շաքե Վարսյան

Շաքե Վարսյան (Վարսենիկ Հակոբի Բոյաջյան, ), հայ արձակագիր, լրագրող։ ՀԽՍՀ վաստակավոր լրագրող (1981): ԽՍՀՄ գրողների միության անդամ (1946), ԽՄԿԿ անդամ (1968): Իր անվան առաջին մասին (Վարս) միացրել է ազգանվան յան վերջավորությունը և ստեղծել Վարսյան գրական անունը։

Կենսագրություն 
Շաքե Վարսյանը ծնվել է 1925 թվականին Կիպրոսի Նիկոսիա քաղաքում։ Սովորել է Նիկոսիայի Մելիք-Ուզունյան վարժարանում, 1943 թվականին ավարտել է Մելքոնյան կրթական հաստատությունը։ Նույն թվականին տեղափոխվել է Բեյրութ, ուսումը շարունակել Բեյրութի ամերիկյան համալսարանում։ Բեյրութում աշխատել է «Նոր ուղի» պարբերագրքի խմբագրակազմում։ 1946 թվականին հայրենադարձել է։ Սովորել է Երևանի պետական համալսարանի բանասիրական ֆակուլտետի հայոց լեզվի և գրականության բաժնում։ 1965 թվականից աշխատել է «Հայրենիքի ձայն» շաբաթաթերթի խմբագրությունում որպես բաժնի վարիչ։

Գ. Սևանի և Վ. Պետոյանի հեղինակցությամբ սփյուռքահայ դպրոցների համար կազմել է «Հայ գրականություն» դասագիրքը (Ե տարի, 1964, 1969, 1971, 1974, 1978)։

Երկեր 
 Վերածնության ծաղիկներ (Նովելներ), Երևան, Հայպետհրատ, 1949։
 Հայ գրականություն։ Ե տարի։ (Սփյուռքի դպրոցների համար) 1964։
 Հայ գրականութիւն, 1989։

Թարգմանություններ 
 Ֆաստ Հովարդ, Պիկսքիլ-ԱՄՆ, Երևան, Հայպետհրատ, 1953։

Ծանոթագրություններ 

Հայ արձակագիրներ
Հայ լրագրողներ
ԽՍՀՄ գրողների միության անդամներ
ԵՊՀ բանասիրական ֆակուլտետի շրջանավարտներ
Անգլերենից հայերեն թարգմանիչներ
ԽՄԿԿ անդամներ
Գրական կեղծանուններով հայտնի հեղինակներ
Բեյրութի ամերիկյան համալսարանի շրջանավարտներ
ՀԽՍՀ վաստակավոր ժուռնալիստներ‏